РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

ПРОТОКОЛ № 33

от заседание на Комисия „Съдебна карта, натовареност и 
съдебна статистика” към Съдийската колегия
на Висшия съдебен съвет

14 ноември 2016 г.
/понеделник - 10,00 часа/

	Днес, 14 ноември 2016 г. (понеделник), от 10,00 часа се проведе заседание на комисия „Съдебна карта, натовареност и съдебна статистика”  към Съдийската колегия на ВСС, в състав:

ПРЕДСЕДАТЕЛ:

ЧЛЕНОВЕ:	КАЛИН КАЛПАКЧИЕВ

ГАЛИНА КАРАГЬОЗОВА 
КАМЕН ИВАНОВ 
МАРИЯ КУЗМАНОВА 
СОНЯ НАЙДЕНОВА

От администрацията на ВСС присъстват експертни сътрудници към комисията: Румен Митев - началник-отдел "САОД", дирекция "ИТСС"; Емилия Петкова – главен експерт в отдел „САОД”, дирекция "ИТСС”.

ПО ДНЕВНИЯ РЕД:

1. ОТНОСНО: Извлечение от протокол № 37/07.11.2016 г. от заседание на Комисия по правни и институционални въпроси към Пленума на ВСС с молба за преддоставяне на информация за напредъка по МСО във връзка с предстояща експертна мисия на ЕК по МСО в България в периода 30 ноември - 2 декември 2016 г.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

	1.1.  Приема за сведение Извлечение от протокол № 7/07.11.2016 г. от заседание на Комисия по правни и институционални въпроси към Пленума на ВСС с молба за предоставяне на информация за напредъка по МСО във връзка с предстояща експертна мисия на ЕК по МСО в България в периода 30 ноември - 2 декември 2016 г.
	1.2. Възлага на правния експертен сътрудник към комисията - Красимира Василева, началник отдел „ЮОДКВСС”, да подготви и предостави на дирекция "Международна дейност" исканата  информация, в която да залегнат извършените от комисията дейности през периода 10 септември - 15 ноември 2016 г.
	1.3. Изпраща решението на Красимира Василева - началник отдел „ЮОДКВСС”, за сведение и изпълнение.
	1.4. Изпраща решението на дирекция "Международна дейност" за сведение.

	2. ОТНОСНО: Извлечение от протокол № 7/07.11.2016 г. , т. Р-7, от заседание на Комисията по атестиране и конкурси към Съдийската колегия на ВСС относно молба от съдия Пенка Костова за преместване по реда на чл. 194, ал. 1 ЗСВ от Административен съд гр. Кърджали в Административен съд гр. Хасково.

Сезирана е Комисията по атестиране и конкурси към съдийската колегия с молба от съдия от Административен съд Кърджали, вх. № 11-11-155/16.10.2016 г., за преместване по реда на чл. 194 от ЗСВ в Административен съд Хасково. В молбата се сочи също, че по предходно подадено заявление със същата молба, вх.№ 11-11-155/07.03.2016 г., няма изрично произнасяне от съдийската колегия. Комисията по атестиране и конкурси е отложила произнасянето си по молбата от м.октомври, като я препраща на КСКНСС с искане да бъде направен анализ на натовареността на Административен съд Кърджали и Административен съд Хасково за три години назад.
	От справка в публикуваните протоколи на комисиите на ВСС е видно, че с решение по протокол № 14/05.04.2016 г., т. Р-21.2, Комисията по предложенията и атестирането е оставила без уважение молбата от. м.март на съдия Пенка Костова, с която е заявила желание за участие в открита процедура по реда на чл. 194 ЗСВ, съгласно протокол № 9/23.02.2016 г., т. Р-10, като в мотивите на решението е изложено, че на базата на направен анализ и обобщение на статистически данни и при преценка за необходимата за нормалното функциониране на всеки административен съд щатна численост и търсене на баланс, не е целесъобразно откриването на процедура по реда на чл. 194 от ЗСВ от АдмС – Кърджали към АдмС – Хасково. Въпреки това решение обаче съдия Пенка Колева с втората си молба от м.октомври до КАК заявява, че желае по отношение на нея да бъде проведена процедура по реда на чл. 194 ЗСВ, като мотив за отправеното повторно искане е здравословното състояние на детето й.

	Във връзка с искането на КАК да бъде направен анализ на натовареността на двете административни съдилища в Хасково и Кърджали за три години назад, КСКНСС взе предвид следното:
	От една страна, цитираната по-горе втора молба е направена след приключване на процеурата по преместване, по която има и изрично решение на КПА, цитирано по-горе. По този начин през м.април  2016 г. е приключила процедурата по чл. 194 ЗСВ за всички административни съдилища след проведен задълбочен анализ на натовареността на административните съдилища с участието на председателя на ВАС и председатели на отделни административни съдилища.
	В тази връзка КСКНСС намира за необходимо да се обсъди от КАК, а и от съдийската колегия в  принципен план въпросът за това как ще се провеждат процедурите по чл. 194 от ЗСВ във връзка и с периодичността на провежданите конкурси и с оглед ежегодния анализ на трайните тенденции в натовареността на съдилищата, извършван еднакратно в годината на база годишни отчети за дейността на всички съдилища и всички нива. По този повод със свое решение по протокол № 21/22.06.2016 г., т. 3, КСКНСС след обстоен анализ е предложила на КПА процедурите по чл. 194 ЗСВ да се провеждат еднократно за текущата година, през месец май, след приемане на годишния Анализ за натовареността на съдилищата и прецизиране на възможностите за преместване в равен по степен орган на съдебната власт и по възможност в същия апелативен район.
Принципите, от които комисията се води при провеждане на процедурите по чл. 194 ЗСВ са залегнали в Доклада относно възможността за приложение разпоредбата на чл. 194 от ЗСВ в районните съдилища, както и в двете допълнения към него.
По изложените мотиви,

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

	2.1. Приема за сведение  извлечение от протокол № 7/07.11.2016 г. , т. Р-7, от заседание на Комисията по атестиране и конкурси към Съдийската колегия на ВСС относно молба от съдия Пенка Костова за преместване по реда на чл. 194, ал.1 ЗСВ от Административен съд гр. Кърджали в Административен съд гр. Хасково.
	2.2. Възлага на отдел „САОД” на ВСС да подготви доклад за натовареността по щат и действителната натовареност на съдиите в Административен съд гр. Кърджали и Административен съд гр. Хасково за период от три години назад.
	2.3. Докладът по т. 2.2. да бъде предоставен на Комисията по атестирането и конкурсите на Съдийската колегия на ВСС, за сведение.
	2.4. Изпраща на Комисията по атестирането и конкурсите на Съдийската колегия на ВСС решението на КСКНСС по т. 3.5. от Протокол № 21/22.06.2016 г.

	3. ОТНОСНО: Извлечение от протокол № 7/07.11.2016 г., т. Р-4, от заседание на Комисията по атестиране и конкурси към Съдийската колегия на ВСС относно извлечение от Протокол  № 26/21.09.2016 г. от заседание на КСКНСС във връзка с процедура за преместване на съдии по чл. 194, ал.1 от ЗСВ от районните съдилища в Софийски районен съд. 

С мотивирано решение по протокол № 21/22.06.2016 г., т. 3 комисия „Съдебна карта, натовареност и съдебна статистика, след обстоен анализ и доклад е предложила на Комисията по предложенията и атестирането процедурите по чл. 194 ЗСВ да се провеждат еднократно за текущата година, през месец май, след приемане на годишния Анализ за натовареността на съдилищата и прецизиране на възможностите за преместване в равен по степен орган на съдебната власт и по възможност в същия апелативен район.
Принципите, от които комисията се води при провеждане на процедурите по чл. 194 ЗСВ са залегнали в Доклада относно възможността за приложение разпоредбата на чл. 194 от ЗСВ в районните съдилища, както и в двете допълнения към него.
	По изложените мотиви,

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

	3.1. Приема за сведение Извлечение от протокол № 7/07.11.2016 г., т. Р-4, от заседание на Комисията по атестиране и конкурси към Съдийската колегия на ВСС относно извлечение от Протокол  № 26/21.09.2016 г. от заседание на КСКНСС във връзка с процедура за преместване на съдии по чл. 194, ал.1 от ЗСВ от районните съдилища в Софийски районен съд. 
	3.2. Възлага на отдел „САОД” на ВСС да предостави на Комисията по атестирането и конкурсите на Съдийската колегия на ВСС обобщените данни за натовареността по щат и действителна натовареност на съдиите в районните съдилища за първото полугодие на 2016 г., публикувани на интернет сайта на ВСС.
	3.3. Изпраща на Комисията по атестирането и конкурсите на Съдийската колегия на ВСС решенията на КСКНСС по т. 3.1. и т. 3.5. по Протокол № 21/22.06.2016 г., заедно с Доклад относно възможността за приложение на чл. 194 ЗСВ в районните съдилища и двете му допълнения.

	4. ОТНОСНО: Заявление от Феня Стоянова – съдия в Районен съд гр. Раднево, по чл. 194, ал.1 от ЗСВ. /вх.№ 11-07-2064/13.09.2016 г./

С мотивирано решение по протокол № 21/22.06.2016 г., т. 3 комисия „Съдебна карта, натовареност и съдебна статистика, след обстоен анализ и доклад е предложила на Комисията по предложенията и атестирането процедурите по чл. 194 ЗСВ да се провеждат еднократно за текущата година, през месец май, след приемане на годишния Анализ за натовареността на съдилищата и прецизиране на възможностите за преместване в равен по степен орган на съдебната власт и по възможност в същия апелативен район.
Принципите, от които комисията се води при провеждане на процедурите по чл. 194 ЗСВ са залегнали в Доклада относно възможността за приложение разпоредбата на чл. 194 от ЗСВ в районните съдилища, както и в двете допълнения към него.
	По изложените мотиви,

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

	4.1. Приема за сведение заявление вх. № 11-07-2064/13.09.2016 г. от Феня Стоянова – съдия в Районен съд гр. Раднево, по чл. 194, ал.1 от ЗСВ, и го връща на Комисията по атесетирането и конкурсите на Съдийската колегия на ВСС.
	4.2. Възлага на отдел „САОД” на ВСС да предостави на Комисията по атестирането и конкурсите на Съдийската колегия на ВСС обобщените данни за натовареността по щат и действителна натовареност на съдиите в районните съдилища за първото полугодие на 2016 г., публикувани на интернет сайта на ВСС.
	4.3. Изпраща на Комисията по атестирането и конкурсите на Съдийската колегия на ВСС решенията на КСКНСС по т. 3.1. и т. 3.5. по Протокол № 21/22.06.2016 г., заедно с Доклад относно възможността за приложение на чл. 194 ЗСВ в районните съдилища и двете му допълнения.

	5. ОТНОСНО: Информация относно годишния доклад № 23 на CEPEJ – данни 2014 г. за ефикасността и качеството на правосъдието на Европейските съдебни системи.

	След преглед на публикуваните на английски език Доклади № 23 и № 24 на CEPEJ Report 2016 (2014 data) комисията счита, че в доклад № 23 се съдържат интересни и важни данни за оценка на ефективността и качеството на правосъдието на европейските съдебни системи, с които следва да бъдат запознати членовете на комисията, съответно на съдийската колегия, поради което,

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

	5.1. Приема за сведение публикуваните версии на английски език на доклад № 23 и доклад № 24 на CEPEJ Report 2016 (2014 data)
	5.2. Възлага на дирекция „Международна дейност” да организира превод, ако такъв вече не е направен официално от Министерството на правосъдието, на доклади № 23 и № 24. 
	5.3. Възлага на дирекция "Межуданродна дейност" за следващото заседание на КСКНСС да предостави отговорите на въпросника, подавани от страна на ВСС - комисиите и дирекциите, за подготовката на този доклад.
	5.4. Изпраща решенията по т. 5.2. и т. 5.3. на дирекция „Международна дейност” за сведение и изпълнение.

	6. ОТНОСНО: Предложение за регламентиране на реда за създаване на профили на съдиите в Системата за изчисляване на натовареността на съдиите.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

	6.1. Изпраща писмо до председателите на всички съдилища за предприемане на организационни действия за създаване на профили на съдиите в Системата за изчисляване на натовареността на съдиите, съгласно направените в заседанието уточнения.

					ПРЕДСЕДАТЕЛ
					НА КСКНСС:               /п/
								КАЛИН КАЛПАКЧИЕВ